**การจดทะเบียนคนพิการ**

**1. กรณีอยู่ในเขตกรุงเทพมหานคร** จดทะเบียนได้ที่ ศูนย์บริการเบ็ดเสร็จ ณ จุดเดียว สำหรับคนพิการ ( one - stop services center ) อาคาร 1 ชั้น 1 กรมพัฒนาสังคมและสวัสดิการ  ถ.กรุงเกษม สะพานขาว  เขตป้อมปราบศัตรูพ่าย กทม.  โทร. 0-2659-6170-1

**2. กรณีที่มีภูมิลำเนาในต่างจังหวัด** จดทะเบียนได้ที่ จังหวัดที่ตนมีภูมิลำเนาอยู่ ที่สำนักงานพัฒนาสังคมและความมั่นคงของมนุษย์จังหวัด ( ประชาสงเคราะห์จังหวัด เดิมนั่นเอง ) ส่วนใหญ่สำนักงานจะตั้งอยู่ที่ศาลากลางจังหวัดทุกจังหวัด

**3. สำหรับคนพิการที่ไม่ได้อยู่ในภูมิลำเนาของตน** เช่นย้ายไปประกอบอาชีพอยู่ในจังหวัดอื่นหรือ กทม. สามารถจดทะเบียนได้ ณ จังหวัดที่ตนอาศัยอยู่

**หลักฐานต้องเตรียมมีดังนี้.**

1. เอกสารรับรองความพิการ (ขอได้จาก ร.พ.ของรัฐหรือเอกชนก็ได้ ที่มีชื่อในบัญชีสามารถออกเอกสารรับรองได้ ไม่เสียเงินครับ

2. สำเนาบัตรประจำตัวประชาชน ในกรณีเป็นเด็กใช้สูติบัตร พร้อมเอกสารตัวจริง

3. รูปถ่ายขนาด 1 นิ้ว จำนวน 2 รูป

4. สำเนาทะเบียนบ้าน พร้อมเอกสารจริง

**การจดทะเบียนแทนคนพิการ**

 หากคนพิการนั้นไม่สามารถไปจดทะเบียนได้ด้วยตนเองเนื่องจากสภาพความพิการมาก ให้ผู้อื่นมาจดทะเบียนแทนได้ พร้อมต้องนำเอกสารดังต่อไปนี้ ไปแสดงความจำนงกับเจ้าหน้าที่ ที่รับจดทะเบียน คือ

1. เอกสารหลักฐานของคนพิการ

2. สำเนาบัตรประจำตัวประชาชน หรือบัตรประจำตัวข้าราชการ หรือบัตรที่ทางราชการออกให้ ของผู้ที่จะไปจดทะเบียนแทน พร้อมต้นฉบับตัวจริง

3. สำเนาทะเบียนบ้านของผู้จดทะเบียนแทน พร้อมต้าฉบับตัวจริง

4. ใบมอบอำนาจจากคนพิการหรือหนังสือรับรองจากทางราชการ

5. ในกรณีเป็นคน เสมือนไร้ความสามารถ หรือ เป็นคนไร้ความสามารถ ต้องสำเนาคำสั่งศาลไปด้วย

**สมุดประจำตัวคนพิการ**

 คนพิการจะได้รับสมุดประจำตัวคนพิการเมื่อจดทะเบียนเสร็จแล้ว เพื่อนำไปแสดงในการขอรับบริการสงเคราะห์ หรือการฟื้นฟูสมรรถภาพด้านต่าง ๆ สมุดนี้จะมีอายุ 5 ปี นับจากวันออกสมุด เมื่อครบกำหนด 5 ปีแล้ว ต้องนำมาขอต่อสมุดใหม่ ตามที่ตนเองไปขอจดทะเบียนไว้ หากสมุดประจำตัวคนพิการหาย ให้ไปแจ้งความที่สถานีตำรวจ และนำใบแจ้งความมายื่นขอจดทะเบียนใหม่

**สิทธิของผู้พิการ ที่จดทะเบียนแล้ว**

 - บริการทางการแพทย์ คือการรักษาพยาบาลเพื่อแก้ไขความพิการ เพื่อปรับสภาพ ความพิการ รับกายอุปกรณ์และเครื่องช่วยความพิการต่าง ๆ รับคำแนะนำปรึกษาทางการแพทย์โดยไม่เสียค่าใช้จ่าย ขอรับบริการได้ที่สถานพยาบาลของรัฐทั่วประเทศ

 - บริการทางการศึกษา คือการเข้าเรียนในสถานศึกษาต่าง ๆ อุปกรณ์และค่าใช้จ่ายในการเรียน คำแนะนำปรึกษาเกี่ยวเรื่องการศึกษา ติดต่อขอรับบริการได้ที่ ศูนย์การศึกษาพิเศษประจำจังหวัดทุกจังหวัด หรือ สำนักงานคณะกรรมการการศึกษาขั้นพื้นฐาน กระทรวงศึกษาธิการ กทม.

 - บริการทางอาชีพ แนะนำการประกอบอาชีพ การจัดฝึก ให้กู้ยืมเงินเพื่อประกอบอาชีพได้รายละไม่เกิน 40,000 บาท / ราย ไม่มีดอกเบี้ย ส่งคืนภายใน 5 ปี ตลอดจนบริการจัดหางานในสถานประกอบการอาชีพ มีสถานที่ฝึกอาชีพให้ฟรี

 - บริการทางสังคม ให้คำปรึกษาแนะนำ บริการช่วยเหลือคนพิการ และครอบครัวคนพิการที่มีฐานะยากจนและประสบปัญหาทางเศรษฐกิจ รวมถึงเบี้ยยังชีพคนพิการที่พิการขนาดหนัก ติดต่อขอรับบริการได้ที่สำนักงานพัฒนาสังคมและความมั่นคงของมนุษย์จังหวัดทุกจังหวัด และจะได้รับคะแนะนำเพิ่มเติมเป็นราย ๆ ไป

ดาวน์โหลดคู่มือ สิทธิประโยชน์ของคนพิการ ที่ลิงค์ http://neppr56.nep.go.th/public/upload/claim/disabilities\_manual.pdf

<http://www.waddeeja.com/index.php?lay=show&ac=article&Id=205266&Ntype=1> สมาคมคนพิการทางการเคลื่อนไหวสากล

<http://www.tddf.or.th/main/> มูลนิธิพัฒนาคนพิการไทย

<http://www.m-society.go.th/main.php?filename=index> กระทรวงพัฒนาสังคมและความมั่นคงของมนุษย์